જીરુંમાં કાળિયો અને ધાણામાં સુકારો આવી શકે છે તેવું આ ખેડૂતે કહ્યું હતું. જોકે, નુક્સાની કેવી અને કેટલી થશે તે અંગેનો ક્યાસ વાતાવરણમાં ઉઘાડ નીકળે અને તડકો પડે પછી જ કાઢી શકાય તેમ છે. ડુંગળીનો પાક જે વિસ્તારમાં ઊગીને બહાર આવી ગયો છે ત્યાં માલ દાગી થઇ જવાનું જોખમ છે. લસણનાં પાનની ટોચ સુકાઇ જાય એવું બની શકે છે. ચાલુ વર્ષે લસણનું વાવેતર સૌરાષ્ટ્રમાં મોટા પાયે થયું છે. એ જ રીતે જીરુંના વાવેતર પણ બહોળાં છે.